מותר לטחון קמח לצורך המועד אפילו כיון מלאכתו במועד ולקוץ עצים מהמחובר ולהטיל שכר בין של תמרים בין של שעורים לצורך המועד ושלא לצורך המועד אסור ומיהו אין צריך לצמצם אלא עושה בהרווחה ואם יותיר יותיר אבל לא יערים לטחון או לעשות <i>(שכר)</i> יותר בכוונה או אם יש לו קמח <i>(או שכר ישן)</i> לא יערים <i>(לעשות אחר)</i> ויאמר מזה אני רוצה אבל אם יש לו לחם מותר לטחון <i>(לפת)</i> דפת חמה עדיף <i>(והוא הדין בשכר אם החדש עדיף בלא הערמה שרי) (המגיד פרק ז'):</i>